Νομικό πλαίσιο απαγόρευσης καταστροφής φωλιών χελιδονιών

Τα χελιδόνια διανύουν χιλιάδες χιλιόμετρα πάνω από ερήμους και θάλασσες για να φτάσουν στη Μεσόγειο και να φωλιάσουν, συχνά στην ίδια ακριβώς φωλιά, ενώ τα μικρά επιστρέφουν στον τόπο όπου γεννήθηκαν.

Για τα είδη αυτά ορίζεται ρητά ότι ΑΠΑΓΟΡΕΥΕΤΑΙ η ολική η μερική καταστροφή των φωλιών τους. Στους παραβάτες των διατάξεων που ορίζουν την προστασία των πουλιών και των φωλιών τους επιβάλλονται διοικητικά πρόστιμα 500-1.000 ευρώ, ενώ επιπλέον οι πράξεις αυτές είναι ποινικά κολάσιμες και τιμωρούνται με φυλάκιση 20 ημερών έως 1 έτος και χρηματική ποινή.

Υπάρχουν λύσεις σε περίπτωση που πρέπει να γίνει κάποια εργασία και η φωλιά ενοχλεί: επικοινωνήστε με την Ελληνική Ορνιθολογική Εταιρεία ή με κάποιον Σύλλογο Περίθαλψης Άγριων Ζώων.

Αν ενοχλούν τα περιττώματα των πουλιών, ένα ραφάκι κάτω από τη φωλιά λύνει το πρόβλημα και δεν ακυρώνεται η προσπάθεια ενός πλάσματος που ζυγίζει ελάχιστα γραμμάρια και έχει ξεπεράσει τεράστια εμπόδια για να φωλιάσει πλάι μας.

Πηγή:

Elliniki Ornithologiki Etaireia

Τα #χελιδόνια διανύουν χιλιάδες χιλιόμετρα πάνω από ερήμους και θάλασσες για να φτάσουν στη Μεσόγειο και να φωλιάσουν, συχνά στην ίδια ακριβώς φωλιά, ενώ τα μικρά επιστρέφουν στον τόπο όπου...

Επικοινωνία: ornithologiki.gr

Νομικό πλαίσιο: Β 1495/2010 06-09-2010

Άρθρο 1

[1] Με την παρούσα απόφαση αποσκοπείται η συμμόρφωση με την Οδηγία 79/409/ΕΟΚ του Συμβουλίου 2ας Απριλίου 1979 «περί της διατηρήσεως των αγρίων πτηνών» (Ειδική έκδοση της Επίσημης Εφημερίδας των Ευρωπαϊκών Κοινοτήτων ΕΕL 15 σελ. 202), όπως κωδικοποιήθηκε με την οδηγία 2009/147/ΕΚ, ώστε, με τον καθορισμό των αναγκαίων μέτρων και διαδικασιών και τη θέσπιση κανόνων εκμετάλλευσης να καθίσταται αποτελεσματική η προστασία, διατήρηση και ο έλεγχος όλων των ειδών της άγριας ορνιθοπανίδας που αναφέρονται στην παράγραφο 2 και η προσαρμογή των πληθυσμών των ειδών αυτών σε ένα επίπεδο που να ανταποκρίνεται ιδιαίτερα στις οικολογικές, επιστημονικές και πολιτιστικές απαιτήσεις, λαμβάνοντας ωστόσο υπόψη τις οικονομικές και ψυχαγωγικές απαιτήσεις.

[2] Οι διατάξεις της παρούσας εφαρμόζονται σε όλα τα είδη της ορνιθοπανίδας της ελληνικής επικράτειας που ζούν σε άγρια/φυσική κατάσταση, καθώς και στα αυγά, στις φωλιές και στους οικοτόπους/ενδιαιτήματά τους.

[3] Τα μέτρα που λαμβάνονται κατ΄εφαρμογή της παρούσας απόφασης, δεν μπορεί να οδηγήσουν σε υποβάθμιση της σημερινής κατάστασης σε ότι αφορά τη διατήρηση όλων των ειδών ορνιθοπανίδας στα οποία εφαρμόζεται η παρούσα απόφαση.

Άρθρο 6

[1] Με την επιφύλαξη των άρθρων 7 και 9, για όλα τα είδη της ορνιθοπανίδας που αναφέρονται στο άρθρο 1 (παρ.2), λαμβάνονται όλα τα αναγκαία μέτρα προ− στασίας σύμφωνα με τις προβλέψεις της παρούσας απόφασης. Για τα είδη αυτά απαγορεύεται: α) ο από πρόθεση φόνος ή σύλληψή τους με οιονδήποτε τρόπο, β) η από πρόθεση αφαίρεση και η ολική ή μερική καταστροφή των φωλιών και των αυγών τους, γ) η συλλογή των αυγών τους από το φυσικό περι− βάλλον και η κατοχή τους έστω και κενών, δ) η κατοχή, η διατήρηση σε αιχμαλωσία, η έκθεση σε κοινή θέα και η ταρίχευση των ειδών των οποίων απαγορεύεται η θήρα και η σύλληψη, καθώς και η έκθεση σε κοινή θέα νεκρών πτηνών, ε) η σκόπιμη ενόχλησή τους, συμπεριλαμβανομένης της φωτογράφησης, κινηματογράφησης και βιντεοσκόπησής τους, ιδίως κατά την περίοδο αναπαραγωγής και εξαρτήσεως των νεοσσών, όταν η δραστηριότητα αυτή έχει σημαντικές αρνητικές συνέπειες σε σχέση με τους αντικειμενικούς σκοπούς της παρούσας.